Baba sterf na ma hom in motor losArgieffoto Mediese personeel kon nie daarin slaag om die baba by te bring nie. Hy is glo vir langer as ‘n uur in die motor in Courthezon gelos. Die kwik het tot sowat 34°C gestyg. Die ma het haar seuntjie by sy oppasser opgelaai en in die motor gaan sit waarna sy weer terug na die huis is om met die oppasser te gesels, het die staatsaanklaer aan AFP gesê. “Volgens die inligting is dit minstens ‘n saak van uiterste nalatigheid weens die ma wat haar kind in direkte sonlig gelos het.” Die 31-jarige ma is intussen op versoek van ‘n dokter gehospitaliseer en ‘n saak van manslag word ondersoek.